Suvainiškio pagrindinė mokykla

Rokiškio rajono Suvainiškio pagrindinė mokykla – buvusi dieninė, savarankiško mokymosi bendrojo lavinimo mokykla Suvainiškyje (Rokiškio raj.), Panemunio g. 17, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190247720, steigėjas – Rokiškio rajono savivaldybės taryba.Rokiškio r. Suvainiškio pagrindinė mokykla. Aikos.smm.lt (tikrinta 2022-10-02).

 Istorija 
Pirmoji pradinė mokykla Suvainiškyje įkurta 1907 m. Pirmasis mokytojas buvęs iš Suvalkijos kilęs Kazimieras Stebulis. Iš pradžių mokyklą lankė ir žydų vaikai, vėliau atsiskyrė. Mokykla veikė miestelėnų namuose, 1911–1913 m. jai pastatytas atskiras mūrinis pastatas. Tarpukariu buvo jau šešių klasių mokykla, dirbo keli mokytojai. 1945 m. mokykloje buvo trys komplektai, dirbo trys mokytojai, mokėsi 84 mokiniai. 1950 m. mokykla pertvarkyta į septynmetę, 1961 m. – į aštuonmetę. 1969 m. perkelta į naują pastatą, tuo metų ją lankė 125 mokiniai. 1986 m. pavadinta nepilna vidurine, 1988 m. tapo devynmete, 1993 m. – pagrindine.E. Jakubėnas, V. Samulėnaitė, R. Šimėnienė, Suvainiškis ir jo apylinkės, p. 147, 148. Vilnius 2014. Suarchyvuotas originalas, 2020-06-14. Nuoroda tikrinta 2023-07-14.

Sumažėjus mokinių skaičiui, 2008 m. mokykla reorganizuota į Pandėlio pradinės mokyklos Suvainiškio pradinio ugdymo skyrių,Rokiškio r. Pandėlio pradinės mokyklos Suvainiškio pradinio ugdymo skyrius. Aikos.smm.lt (tikrinta 2022-10-02). o 2012 m. uždaryta. Suvainiškio moksleiviai mokykliniu autobusu vežiojami į Pandėlio gimnaziją.

 Direktoriai 
Nuo 1950 m. iki uždarymo mokykloje direktoriavo:

 Vladas Daunys (1950–1953, 1958–1964);
 Antanas Žalnieriūnas (1953–1958);
 Bronė Gaidamavičienė-Mikalauskienė (1964–1975);
 Viktorija Mrazauskaitė-Jakulienė (1975–1979);
 Vanda Leščiova (1979–1985);
 Vida Stočkutė (1985–1986);
 Valdis Vaičėnas (1986–2012).

 Šaltiniai 

Kategorija:Suvainiškis
Kategorija:Buvusios Rokiškio rajono savivaldybės mokyklos